HOTĂRÂREA NR. 136/2020

**privind aprobarea indicatorilor tehnico - economici actualizaţi, faza P.T., pentru obiectivul de investiţii: ,,Creșterea eficienței energetice în clădirile publice din Municipiul Baia Mare, Spitalul de Pneumoftiziologie ,,Dr. Nicolae Rușdea”, strada Victor Babes, nr. 34, Baia Mare, judeţul Maramureş**

Consiliul Local al Municipiului Baia Mare, întrunit în şedinţă ordinară,

joi 30 aprilie 2020

Examinând:

* Proiectul de hotărâre iniţiat de către Primarul Municipiului Baia Mare, înregistrat cu nr. 165/2020;
* Referatul de aprobare al primarului Municipiului Baia Mare, înregistrat cu nr. 165/2020;
* Raportul de specialitate nr. 7857/2020, promovat de Direcţia Investiţii - Serviciul Investiţii, prin care se propune aprobarea indicatorilor tehnico - economici actualizaţi, faza P.T., pentru obiectivul de investiţii: ,,Creșterea eficienței energetice în clădirile publice din Municipiul Baia Mare, Spitalul de Pneumoftiziologie ,,Dr. Nicolae Rușdea”, strada Victor Babes, nr. 34, Baia Mare, judeţul Maramureş.

Având în vedere:

* Prevederile art. 44, alin. (4), cu privire la aprobarea proiectelor de investiţii publice locale din Legea nr. 273/2006 privind finanţele publice locale, cu modificările şi completările ulterioare;
* Prevederile art. 10 din H.G. 907/2016 privind etapele de elaborare şi conţinutul cadru al documentaţiilor tehnico - economice aferente obiectivelor/proiectelor de investiţii finanţate din fonduri publice, cu modificările si completările ulterioare;
* Documentația tehnico – economică, faza P.T., pentru obiectivul de investiții: ,,Creșterea eficienței energetice în clădirile publice din Municipiul Baia Mare, Spitalul de Pneumoftiziologie ,,Dr. Nicolae Rușdea”, strada Victor Babes, nr. 34, Baia Mare, judeţul Maramureş.
* Avizul comisiei Tehnico - economice nr. 6/14.04.2020;
* Art.129, alin. 1, alin. 2, lit. b) și alin. 14 din O.U.G. nr. 57/2019 privind Codul administrativ;
* Avizul comisiei de specialitate din cadrul Consiliului Local Baia Mare;
* Avizul secretarului Municipiului Baia Mare.

În temeiul prevederilor:

* Art. 133, alin. 1, art. 139, art. 196, alin. 1, lit. a din Ordonanţa de Urgenţă nr. 57 din 3 iulie 2019 privind Codul administrativ;

HOTĂRĂŞTE:

Art.1 Se aprobă indicatorii tehnico - economici actualizaţi, faza P.T. pentru obiectivul de investiţii: ,,Creșterea eficienței energetice în clădirile publice din Municipiul Baia Mare, Spitalul de Pneumoftiziologie ,,Dr. Nicolae Rușdea”, strada Victor Babes, nr. 34, Baia Mare, judeţul Maramureş.

a.) Valoarea totală a investiţiei: 20.237.884,98 lei (fără TVA);

24.038.204,14 lei (cu TVA);

Din care C+M: 18.196.744,75 lei (cu TVA).

b) Capacităţi tehnice:

1. Lucrări de reabilitare termică a anvelopei:

- izolarea termică a fațadei – parte opacă;

- izolarea termică a fațadei – parte vitrată;

- izolare planșeu peste subsol cu sistem termoizolant;

- termo - hidroizolarea terasei cu sistem termoizolant;

2. Lucrări de reabilitare termică a sistemului de încălzire /a sistemului de furnizare a apei calde de consum;

3. Instalarea unor sisteme alternative de producere a energiei electrice și/sau termice pentru consum propriu;

4. Lucrări de reabilitare/modernizare a instalației de iluminat în cladiri;

5. Lucrări conexe.

c) Durata de realizare a investiţiei: 24 luni.

Art.2 Cu ducerea la îndeplinire a prevederilor prezentei hotărâri se încredinţează:

- Direcţia Proiecte;

- Direcţia Economică.

Art.3 Prezenta hotărâre se comunică:

* Instituţiei Prefectului Judeţului Maramureş;
* Primarului Municipiului Baia Mare;
* Direcţiei Proiecte;
* Direcției Investiții;
* Direcţia Economică;
* Direcţiei Juridice, Administraţie Publică Locală;
* Serviciului Administrație Publică Locală.

Mureșan Ileana Contrasemnat pentru legalitate

Preşedinte de şedinţă Jur. Lia Augustina Mureşan

Secretar General al Municipiului Baia Mare

|  |  |
| --- | --- |
| Total consilieri | 23 |
| Prezenţi | 22 |
| Pentru | 22 |
| Impotrivă | - |
| Abţineri | - |

|  |  |
| --- | --- |
|  |  |